
Győzedelmes és kudarcot valló férfiképek a Satyriconban

Dolgozatomban a Satyricont övező műfaji bizonytalanságot megragadva szatíraként fogom értelmezni a művet, első sorban a szexualitás és a korabeli erkölcs ábrázolásmódja miatt. A szatirikus jelleget röviden ismertetve rátérek a Satyricon férfi szereplőinek vizsgálatára. Azt a jelenséget fogom körüljárni és példákkal szemléltetni, hogy a szövegben a férfi nemi szerepek megformáltsága hasonló, valamint, hogy a Satyricon férfi szereplői koruktól vagy társadalmi és nemi hovatartozásuktól függetlenül mind részei Petronius átfogó társadalomkritikájának. Ezekkel a típusokkal fogom szembeállítani a látszólag tőlük igen messze álló Caesar-alakot, a Satyricon leghosszabb, 295 sornyi hexamteres versbetéte, az ún. Bellum Civile központi karakterét. Az első olvasatra a szatirikus szereplőkkel kapcsolatban nem álló Caesar-képet a szerelmi elégia, elsősorban Ovidius nyelvezetének és jelképrendszerének segítségével fogom összevetni a többi férfi karakterrel, Caesart pedig mint egy egyedülálló paraclausithyron főhősét fogom értelmezni, aki a vágya beteljesítésére való törekvésben nem vall kudarcot, ellentétben a Satyricon legtöbb férfi szereplőjével.



